Tidslinje over livets evolusjonshistorie

Denne tidslinjen over evolusjonen er et produkt av gjeldende vitenskapelige teorier som gir en oversikt over de største hendelsene i utviklingen av ulike livsformer på planeten Jorden. Innenfor biologifaget bruker man begrepet evolusjon om endringene levende vesener har gjennomgått over lengre tid, på bakgrunn av endringer i de arvelige egenskapene. Evolusjonære prosesser står bak den store variasjonen av liv på alle nivåer, og likhetene mellom de mange forskjellige artene indikerer en felles avstamning; at alle arter, levende og utdødde, har utviklet seg fra denne gjennom prosessen kalt evolusjon.

Datoene i artikkelen er estimater basert på vitenskapelige funn.

 Tidslinje 
I løpet av 4,6 milliarder år i bane rundt sola har Jorden hatt et stadig økende mangfold av livsformer. Tallende er omtrentlige, og basert på fossilfunn:

 de siste 3,6 milliarder år, enkeltcellede organismer (prokaryoter);
 de siste 3,4 milliarder år, cyanobakterier som driver fotosyntese;
 de siste 2 milliarder år, eukaryoter;
 de siste 1 milliard år, utvikling av flercellede organismer;
 de siste 600 millioner år, dyr med enkel oppbygning;
 de siste 550 millioner år, tosidig symmetriske dyr (dyr med for- og bakside)
 de siste 500 millioner år, fisk og proto-amfibier;
 de siste 475 millioner år, landplanter;
 de siste 400 millioner år, insekter og frø;
 de siste 360 millioner år, amfibier;
 de siste 300 millioner år, krypdyr;
 de siste 200 millioner år, pattedyr;
 de siste 150 millioner år, fugler;
 de siste 130 millioner år, blomster;
 de siste 60 millioner år, primater;
 de siste 20 millioner år, familien Hominidae (de 'store apene');
 de siste 2,5 millioner år, Menneskeslekten
 de siste  år, Homo sapiens sapiens (moderne mennesker).

Periodiske masseutryddelser har midlertidig redusert det biologiske mangfoldet og fjernet:
 2,4 milliarder år siden, mange obligate anaerobe mikroorganismerMikroorganismer som ikke tåler nåtidens normale atmosfæriske oksygennivå. i den såkalte oksygenkatastrofen;Biologisk produksjon av oksygen i atmosfæren, forårsaket av blågrønnbakterier som drev fotosyntese. Geologisk, isotopisk og kjemisk forskning tyder på at denne miljøendringen fant sted for ca. 2,4 milliarder år siden. Dette gjorde forholdene ulevelige for de obligate anaerobene.
 440 millioner år siden, 86 % av alle arter ble utryddet da klima endret seg og en istid begynte mot slutten av Ordovicium;
 360 millioner år siden, rundt 75 % av alle arter på grunn av nok en istid mot slutten av Devon;
 252 millioner år siden, trilobitter, i Perm-trias-utryddelsen;
 200 millioner år siden, 80 % av alle arter forsvinner i en periode med rask global oppvarming, antagelig på grunn av massiv global vulkansk aktivitet;
 66 millioner år siden, pterosaurer og ikke-flygende dinosaurer, samt 76 % av alle arter i Kritt-paleogen-utryddelsen.

 Se også 
 Masseutryddelse
 Geologisk tidsskala
 Jordens historie
 Naturhistorie

 Fotnoter 

 Eksterne lenker 
 Om evolusjon på forskning.no
 Bloggen til Systematikk og evolusjonsgruppa ved NTNU 

Kategori:Evolusjonsbiologi